el el el el el el el el el el el el el el el el el el el la el el el el el en el el el en el el el el el el el el el el el en el el el el el el el el el el el el en el el el el el el en el el el el el el el el el el el el el el fr nb el es zh el es zh el es fr el es fr el es fr el es fr el es en el es en el es fr el es fr el es fr el es fr el es da el es da el es ca el es ca el es fr el es fr el es fr el es fr el es oc el es fr el es fr el es fr el de fr el es oc el de oc el es fr el de fr el es zh el de zh el es oc el es oc el es fr el es fr el hbs_lat el el el el el el el el el el el el el el el el el el el el el el el hu hu el el el el el el el el el el el el
Ο Δήμος Νευροκοπίου ή Δήμος Κάτω Νευροκοπίου είναι δήμος του νομού Δράμας, ο οποίος εκτείνεται σε μία μεγάλη έκταση καταλαμβάνοντας όλο το βορειοδυτικό τμήμα του νομού. Ο δήμος Νευροκοπίου καταλαμβάνει συνολικά έκταση 872 τ.χλμ. Αποτελείται από 16 τοπικές κοινότητες και μία δημοτική κοινότητα και έχει συνολικό πληθυσμό 7.860 κατοίκους (απογραφή 2011). Έδρα του είναι το το Κάτω Νευροκόπι. Ο δήμος Κάτω Νευροκοπίου είναι μία από τις περιοχές της χώρας όπου σημειώνονται συνήθως οι χαμηλότερες θερμοκρασίες κατά τους χειμερινούς μήνες.
Η σχετικά μεγάλη έκταση του δήμου, οι ιδιαίτερα χαμηλές θερμοκρασίες του χειμώνα (σε συνδυασμό με αδιάλειπτο παγετό και χιονοκάλυψη), καθώς και η μορφολογία του εδάφους, όπου περιλαμβάνονται μερικοί από τους υψηλότερους ορεινούς όγκους της Ελλάδας (Όρβηλος, Φαλακρό, Ελατιά Δυτικής Ροδόπης, Μενοίκιο, όρη Βροντούς κ.α.), καθιστούν τη λειτουργία του δήμου δυσχερή. Το σοβαρό αυτό διοικητικό κενό που προκάλεσε η δημιουργία του Δήμου Νευροκοπίου, επιχειρεί να καλύψει εν μέρει, το Επαρχείο Κάτω Νευροκοπίου, το οποίο διατηρείται έως σήμερα, με μόνη περιοχή ευθύνης το Δήμο Νευροκοπίου, χωρίς όμως ουσιαστικές αρμοδιότητες και παρεμβάσεις.
Από τον Βαθύτοπο, ήταν ο λόγιος και μοναχός Ιωάννης Συμεωνίδης (1785-1850). Επίσης, από την περιοχή του Δήμου Νευροκοπίου κατάγονταν πολλοί επιφανείς αγιογράφοι του 19ου αιώνα, όπως ο Στέργιος Γεωργιάδης και ο Γεώργιος Ζυρνοβίτης (από το Κάτω Νευροκόπι) και ο Δημητρίου (από το Κατάφυτο), οι οποίοι αγιογράφησαν τις εκκλησίες της περιοχής: στην κώμη του Κάτω Νευροκοπίου και στα χωριά Δασωτό, Κάτω Βροντού, Περιθώριο, Λευκόγεια, Παγονέρι, Βώλακα, Ακρινό, Λιβαδάκι, Οχυρό, Εξοχή, Βαθύτοπο και Γρανίτη, την περίοδο 1812-1890[1].
Οι κάτοικοι της περιοχής του δήμου Κάτω Νευροκοπίου συμμετείχαν στους αγώνες για τη Μακεδονία κατά την περίοδο του Μακεδονικού Αγώνα. Σπουδαιότεροι Μακεδονομάχοι ήταν ο Ιωάννης Αβριώνης από το Περιθώρι, ο Αθανάσιος Βλάχος - Μόνιος κι ο Δημήτριος Πέντσας από το Παγονέρι και ο Άρμεν Κούπτσιος από το Βώλακα[2]. Άλλη προσωπικότητα της περιοχής ήταν ο Χρήστος Τάσκας από το Παγονέρι που έδρασε ως οπλαρχηγός των αντιστασιακών σωμάτων του Αντών Τσαούς κατά τη διάρκεια της Κατοχής[3]. Στο Κάτω Νευροκόπι γεννήθηκε ο Επίσκοπος Ρωγών Φιλόθεος Θεοδωρόπουλος που διακονεί ως βοηθός επίσκοπος του Αρχιεπισκόπου Αθηνών.[4]
Το ιστορικό Οχυρό Λίσσε του Β΄ Παγκοσμίου Πολέμου.
Το ιστορικό Οχυρό Λίσσε του Β΄ Παγκοσμίου Πολέμου και το Μουσείο που δημιουργήθηκε. Το Οχυρό Λίσσε αποτελεί το μοναδικό οχυρό το οποίο δεν έπεσε από τους Γερμανούς αλλά παραδόθηκε μόνο όταν η Θεσσαλονίκη έπαψε να βρίσκεται στα χέρια των Ελλήνων.
Το Χιονοδρομικό Κέντρο του Φαλακρού
Πλήθος μεταβυζαντινών ιστορικών ναών.[7][8]
Ο δήμος περιλαμβάνει τους παρακάτω οικισμούς ανά δημοτικές/τοπικές κοινότητες:
Δημοτική Κοινότητα Κάτω Νευροκοπίου
Τοπική Κοινότητα Κάτω Βροντούς
Πριν το 1967 Κωνσταντίνος Καρμής (1896-1998) Πέθανε σε ηλικία 102 ετών και κηδεύτηκε στο Κάτω Νευροκόπι στις 22 Ιανουαρίου 1998.[9]
1967-197? Πρόδρομος Ανεστ. Μοναστηρίδης με αναπληρωτή δημάρχου τον Ιωάννη Αθ. Γαλόπουλο.[10]
1983- 1990 Παύλος Αμαραντίδης (ΠΑΣΟΚ). Εξελέγη το 1982 με ποσοστό 52,19%. Επανεξελέγη το 1986.
1991-1994 Μελέτιος Μαυρίδης (πρώτη συνεχής θητεία). Γεννήθηκε το 1952 στα Λευκόγεια της Δράμας.[11]
1999-2006 Μελέτιος Μαυρίδης (δεύτερη συνεχής θητεία)
2007-2010 Βασίλειος Γιαννόπουλος (πρώτη θητεία)
2011-2014 Μελέτιος Μαυρίδης (τρίτη θητεία)
2014-2019 Βασίλειος Γιαννόπουλος (δεύτερη θητεία)[12] Εξελέγη από τον πρώτο γύρο με 50,87%.
2019- σήμερα Γιάννης Κυριακίδης
↑ Τηλέμαχος Τσελεπίδης, "Νευροκόπι - Συνοπτικό ιστορικό χρονικό 1850-1913", ανέκδοτη έρευνα, Δράμα 29 Οκτωβρίου 1995
↑ Αφανείς γηγενείς Μακεδονομάχοι, επιστημονική επιμέλεια Ιωάννης Σ. Κολιόπουλος, ΕΜΣ, Θεσσαλονίκη 2008
↑ Χατζηαναστασίου, Τάσος (2003). Αντάρτες και καπετάνιοι. Η εθνική αντίσταση κατά της βουλγαρικής κατοχής της Ανατολικής Μακεδονίας και της Θράκης, 1942-1944. Θεσσαλονίκη: Εκδοτικός Οίκος Αδελφών Κυριακίδη. σελ. 44. ISBN 960-343-703-4.
↑ Εκκλησία της Ελλάδος
↑ Λίμνη Λευκογείων, nevrokopi.info
↑ Τεχνητή Λίμνη Λευκογείων, naturagraeca.com
↑ «Δήμος Νευροκοπίου - Αξιοθέατα». Αρχειοθετήθηκε από το πρωτότυπο στις 20 Οκτωβρίου 2019. Ανακτήθηκε στις 9 Νοεμβρίου 2019.
↑ «Δήμος Νευροκοπίου - Βυζαντινά Μνημεία». Αρχειοθετήθηκε από το πρωτότυπο στις 20 Οκτωβρίου 2019. Ανακτήθηκε στις 9 Νοεμβρίου 2019.